stanford-oval/wikipedia huggingface dataset:
เจ้าจามรีวงศ์
พระประวัติ

เจ้าจามรีวงศ์เกิดเมื่อปี พ.ศ. 2403 เป็นเจ้าธิดาองค์ที่ 5 ในเจ้าราชภาคินัย (แผ่นฟ้า ณ เชียงใหม่) กับเจ้าเรือนคำ สิโรรส เจ้าบิดาเป็นโอรสในเจ้าราชบุตร (สุริยฆาต ณ เชียงใหม่) ซึ่งเป็นพระโอรสองค์ใหญ่ในพระเจ้ากาวิละ เจ้าผู้ครองนครเชียงใหม่ องค์ที่ 1
เจ้าจามรีวงศ์สมรสกับเจ้าราชวงศ์ (แก้ว ณ เชียงใหม่) ซึ่งต่อมาเป็น เจ้าแก้วนวรัฐ เจ้านครเชียงใหม่ มีราชโอรสและราชธิดา 3 องค์ คือ
นายร้อยตรี เจ้าอุตรการโกศล (ศุขเกษม ณ เชียงใหม่) เสกสมรสกับเจ้าบัวชุม ณ เชียงใหม่ ไม่มีพระทายาท
เจ้าบัวทิพย์ ณ เชียงใหม่ เสกสมรสกับนายร้อยตรี เจ้ากุย สิโรรส, พระยาวิสูตรสาครดิษฐ์ (สาย โชติกเสถียร) และเจ้าราชภาคินัย (เมืองชื่น ณ เชียงใหม่) มีธิดาจากการสมรสครั้งแรกหนึ่งคน
เจ้าราชบุตร (วงศ์ตวัน ณ เชียงใหม่) เสกสมรสกับเจ้าจันทร ณ เชียงใหม่, เจ้าภัทรา ณ ลำพูน และศรีนวล นันทขว้าง มีเจ้าธิดาสามคน
เจ้าจามรีวงศ์ดำรงตนในฐานะภริยาเจ้าผู้ครองนครเชียงใหม่อย่างไร้ที่ติ ไม่ทรงถือตัว และยังทำนุบำรุงพระพุทธศาสนาอย่างสม่ำเสมอ
เจ้าจามรีวงศ์ป่วยเป็นวัณโรคภายใน ถึงแก่อนิจกรรมเมื่อวันที่ 25 กันยายน พ.ศ. 2472 ณ คุ้มเจ้าราชบุตร (วงศ์ตวัน ณ เชียงใหม่) สิริอายุได้ 68 ปี อัฐิของเจ้าจามรีวงศ์บรรจุที่กู่ของราชตระกูล ณ เชียงใหม่ ที่วัดสวนดอก อำเภอเมือง จังหวัดเชียงใหม่
เครื่องราชอิสริยาภรณ์

พ.ศ. 2469 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้า (ท.จ.) (ฝ่ายใน)
ทายาท

| นาม | เกิด | ถึงแก่กรรม | คู่สมรส | หลาน |
| --- | --- | --- | --- | --- |
| เจ้าอุตรการโกศล (ศุขเกษม ณ เชียงใหม่) | พ.ศ. 2423 | 20 มีนาคม พ.ศ. 2456 | เจ้าบัวชุม ณ เชียงใหม่ | ไม่มี |
| เจ้าบัวทิพย์ ณ เชียงใหม่ |  |  | เจ้ากุย สิโรรส | เจ้าสร้อยดารา สิโรรส |
| เจ้าบัวทิพย์ ณ เชียงใหม่ |  |  | พระยาวิสูตรสาครดิษฐ์ (สาย โชติกเสถียร) | ไม่มี |
| เจ้าบัวทิพย์ ณ เชียงใหม่ |  |  | เจ้าราชภาคินัย (เมืองชื่น ณ เชียงใหม่) | ไม่มี |
| เจ้าราชบุตร (วงศ์ตวัน ณ เชียงใหม่) | 7 พฤษภาคม พ.ศ. 2429 | 25 พฤษภาคม พ.ศ. 2515 | เจ้าจันทร ณ เชียงใหม่ | เจ้าวงศ์จันทร์ คชเสนี |
| เจ้าราชบุตร (วงศ์ตวัน ณ เชียงใหม่) | 7 พฤษภาคม พ.ศ. 2429 | 25 พฤษภาคม พ.ศ. 2515 | เจ้าภัทรา ณ ลำพูน | เจ้าพงศ์แก้ว ณ ลำพูน เจ้าระวีพันธุ์ สุจริตกุล |
| เจ้าราชบุตร (วงศ์ตวัน ณ เชียงใหม่) | 7 พฤษภาคม พ.ศ. 2429 | 25 พฤษภาคม พ.ศ. 2515 | ศรีนวล นันทขว้าง | ไม่มี |
แหล่งข้อมูลอื่น

เวียงท่ากาน. ตำนานพระธาตุดอยสุเทพ[ลิงก์เสีย]. เรียกดูเมื่อ 23 ธันวาคม 2556
| ด ค กภรรยาในเจ้าผู้ครองนครเชียงใหม่ |
| --- | --- |
เจ้าผู้ครองที่ 1:   เจ้าโนจา • เจ้าอิ่นคำ • เจ้ามิกอง 
เจ้าผู้ครองที่ 2:   เจ้าจันฟอง • เจ้าเกี๋ยงคำ • เจ้าแก้วกัญญา • เจ้ายอดจอมเมือง • เจ้าอุบลวรรณา • เจ้าอูบแก้ว 
เจ้าผู้ครองที่ 3:   เจ้าเนตรนารีไวย • เจ้าคำแปง • หม่อมตาคำ • หม่อมคำชัง • หม่อมแก้วพา • หม่อมคำหล้า • หม่อมคำเอ้ย • หม่อมขาว • หม่อมคำแสน • หม่อมอุ่นเรือน • หม่อมเรือน • หม่อมคำแลบ • หม่อมคำไฝ • หม่อมคำตุ้ย • หม่อมใจคำ • หม่อมคำเอ้ย 
เจ้าผู้ครองที่ 4:   เจ้าสกุณา • เจ้าพิณทอง 
เจ้าผู้ครองที่ 5:   เจ้าสุวรรณคำแผ่น 
เจ้าผู้ครองที่ 6:   เจ้าอุษา 
เจ้าผู้ครองที่ 7:   เจ้าทิพเกสร • เจ้ารินคำ • หม่อมบัวเขียว • เจ้าเทพ • หม่อมบัวไหล • หม่อมช่างซอ • หม่อมคำ • หม่อมป้อม 
เจ้าผู้ครองที่ 8:   เจ้าทิพเนตร • หม่อมแสง • หม่อมแส • หม่อมผาด • หม่อมวาด • หม่อมโหลด • หม่อมทิม • หม่อมคำ • หม่อมแมว 
เจ้าผู้ครองที่ 9:   เจ้าจามรีวงศ์ • เจ้าไฝ • หม่อมบัวเขียว • หม่อมแส 
หมวดหมู่
ทเวนตีไฟฟ์อาเวอส์

| ทเวนตีไฟฟ์อาเวอส์ |
| --- | --- |
สมาชิกทเวนตีไฟฟ์อาเวอส์ในงานผลประกาศรางวัลเอ็มทีวี ครั้งที่ 8 พ.ศ. 2552
ข้อมูลพื้นฐาน
ที่เกิด:  กรุงเทพมหานคร ประเทศไทย
แนวเพลง: อัลเทอร์เนทีฟร็อก, ซินธ์ป็อป
ช่วงปี: พ.ศ. 2551 – พ.ศ. 2563
ค่ายเพลง: บีลีฟเรคอร์ดส (พ.ศ. 2551 – พ.ศ. 2557) จีนี่ เรคคอร์ด (พ.ศ. 2557 – พ.ศ. 2563)

สมาชิก: สมพล รุ่งพาณิชย์ (ร้องนำ)  ประทีป สิริอิสสระนันท์ (กีต้าร์)  ปิยวัฒน์  มีเครือ (กีต้าร์)  เอกศิริ  กำบังภัย (เบส)  กฤตพงศ์ สกุลนามอเนก (กลอง)

อดีตสมาชิก: กิตติศักดิ์ ตันตระรุ่งโรจน์ (กลอง)

เว็บไซต์: www.25hrsband.ob.tc www.facebook.com/25hoursband
ทเวนตีไฟฟ์อาเวอส์ (อังกฤษ: 25 Hours) เป็นอดีตกลุ่มดนตรีสัญชาติไทยแนวอัลเทอร์เนทีฟ ที่มีส่วนผสมของดนตรีแบบบริตป็อป โฟล์ก และร็อก สังกัดค่ายจีนี่ เรคคอร์ด ประกอบด้วยสมาชิก 5 คน ได้แก่ "แหลม" สมพล รุ่งพาณิชย์ (ร้องนำ), "โฟร์" ประทีป สิริอิสสระนันท์ (กีต้าร์), "ปู๋" ปิยวัฒน์ มีเครือ (กีต้าร์), "บัง" เอกศิริ กำบังภัย (เบส) และ "จ๊อบ" กฤตพงศ์ สกุลนามอเนก (กลอง)
วงก่อตั้งโดยสมาชิก 2 คน คือตั้มและบัง โดยมีโฟร์มาร่วมเล่นกีตาร์ จากนั้นได้พบกับแหลม จากคำแนะนำของพนเทพ สุวรรณะบุณย์ และกมลศักดิ์ สุนทานนท์ หลังจากนั้นได้ชวนปู๋เข้าร่วมเป็นสมาชิก และได้ก่อตั้งวงในชื่อ "ทเวนตีไฟฟ์อาเวอส์"
อัลบั้ม ทเวนตีไฟฟ์อาเวอส์ (25 hours) เป็นผลงานที่ออกกับสังกัดบีลีฟเรเคิดส์ มีซิงเกิลที่เป็นที่รู้จักของคนฟัง ได้แก่ "วันดีดี" "ถามจันทร์" และ "ทำได้เพียง" ซึ่งเป็นเพลงที่ติดอันดับ 1 ในชาร์ตของ Seed Top 20, Hot Chart 20 ทั้งหมด 3 สัปดาห์ และอยู่ในอันดับ 1 ของ The Fat 40 รวมทั้งหมด 4 สัปดาห์[ต้องการอ้างอิง]
ทเวนตีไฟฟ์อาเวอส์ได้รับรางวัลศิลปินหน้าใหม่ยอดเยี่ยม จากการประกาศผลรางวัลแฮมเบอร์เกอร์อวอร์ดส ครั้งที่ 7
พ.ศ. 2557 ทเวนตี้ไฟฟ์อาเวอส์ได้ย้ายมายังค่าย จีนี่ เรคคอร์ด เนื่องจากหมดสัญญากับทางค่าย บีลีฟเรคอร์ดส
สมาชิกของวง

สมพล รุ่งพาณิชย์ (แหลม) – ร้องนำ
ประทีป สิริอิสสระนันท์ (โฟร์) – กีต้าร์
ปิยวัฒน์ มีเครือ (ปู๋) – กีต้าร์
เอกศิริ กำบังภัย (บัง) – เบส
กฤตพงศ์ สกุลนามอเนก (จ๊อบ) – กลอง
กิตติศักดิ์ ตันตระรุ่งโรจน์ (ตั้ม) – กลอง
ผลงาน

| ผลงานเพลงของทเวนตีไฟฟ์อาเวอส์ |
| --- | --- |
สตูดิโออัลบั้ม: 4
ซิงเกิล: 17
ผลงาน > สตูดิโออัลบั้ม

| ชื่ออัลบั้ม | รายละเอียด | รายชื่อเพลง |
| --- | --- | --- |
| 25 Hours |  ออกจำหน่าย: 9 มิถุนายน 2552  สังกัด: บีลีฟเรคอร์ดส  รูปแบบ: แผ่นซีดี, ดิจิทัลดาวน์โหลด, แผ่นเสียง |  "พริ้ว"  "วันดีดี"  "ถามจันทร์"  "จำได้ไหม"  "คืนเหงา"  "สัญญา"  "ในวันที่เขาต้องไป"  "นิยายรัก"  "คำตอบ"  "ทำได้เพียง" |
| Color in White |  ออกจำหน่าย: 6 กรกฎาคม 2554  สังกัด: บีลีฟเรคอร์ดส รูปแบบ: แผ่นซีดี, ดิจิทัลดาวน์โหลด, แผ่นเสียง |  "โลกใบใหม่"  "Come On"  "คนข้างๆ"  "คิดเหมือนกันหรือเปล่า"  "เที่ยงคืนสิบห้านาที"  "ใบไม้"  "เหมือน"  "ย้อนเวลา"  "ตุ๊กตาล้มลุก"  "ร้องไห้ทำไม"  "Midnight Serenade" |
| Mom & Popshop |  ออกจำหน่าย: 27 สิงหาคม 2558  สังกัด: จีนี่ เรคคอร์ด  รูปแบบ: แผ่นซีดี, ดิจิทัลดาวน์โหลด |  "สุขาอยู่หนใด"  "แรงโน้มถ่วง"  "เธอเอาใจฉันไป"  "ไม่เคย"  "เสี่ยง"  "ทีใครทีมัน"  "ลืม"  "เรื่องธรรมดา"  "เด็กน้อย"  "ไม่กลัว" |
| Night In Heaven |  ออกจำหน่าย: 11 กรกฎาคม 2562  สังกัด: จีนี่ เรคคอร์ด  รูปแบบ: แผ่นซีดี, ดิจิทัลดาวน์โหลด |  "ฟ้าเป็นใจ"  "หยุดคงไม่ไหว"  "วุ่นวาย"  "ลืมกันแล้วหรือยัง"  "ดวงดาว"  "เวทมนตร์"  "ฤดูกาล"  "ไม่เป็นไร"  "September"  "หลับนิรันดร์"  "ขออภัย" |
ผลงาน > ซิงเกิล

| ปี | ชื่อเพลง | อันดับเพลงสูงสุด> IW Chart  | อัลบั้ม |
| --- | --- | --- | --- |
| 2551 | "วันดีดี" (Thing's Beautiful) | — | 25 hours |
| 2552 | "ถามจันทร์" | — | 25 hours |
| 2553 | "ทำได้เพียง" | 5 | 25 hours |
| 2553 | "ในวันที่เขาต้องไป" | 4 | 25 hours |
| 2553 | "ยินดีที่ไม่รู้จัก" | 1 | กวน มึน โฮ |
| 2554 | "โลกใบใหม่" | 8 | Color in White |
| 2554 | "คิดเหมือนกันหรือเปล่า?" (Doubt) | 5 | Color in White |
| 2555 | "คนข้างๆ" | 2 | Color in White |
| 2555 | "เที่ยงคืนสิบห้านาที" | 3 | Color in White |
|  | Lady |  | Color in White |
| 2556 | "เหมือน" | — | Color in White |
| 2557 | "ไม่ต่างกัน" | 7 | คิดถึงวิทยา |
| 2557 | "สุขาอยู่หนใด" | 11 | Mom & Popshop |
| 2558 | "แรงโน้มถ่วง" | 14 | Mom & Popshop |
| 2558 | "ไม่เคย" | 2 | Mom & Popshop |
| 2558 | "เด็กน้อย" | — | Mom & Popshop |
| 2559 | "ไม่กลัว" | — | Mom & Popshop |
| 2560 | "ฟ้าเป็นใจ" | — | Night in Heaven |
| 2560 | "ฤดูกาล" | 17 | Night in Heaven |
| 2561 | "วุ่นวาย" | — | Night in Heaven |
| 2561 | "หยุดคงไม่ไหว" | — | Night in Heaven |
| 2561 | "ลืมกันแล้วหรือยัง" | — | Night in Heaven |
| 2563 | "นับ 1 ถึง 100" (ร่วมกับ ธนพล อินทฤทธิ์) | — | Joox Original My Hero |
| 2563 | "Before Sunset (หมดเวลาแล้ว)" | — | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
ผลงาน > ซิงเกิลรับเชิญ

| ปี | ชื่อเพลง | อันดับเพลงสูงสุด> IW Chart  | อัลบั้ม |
| --- | --- | --- | --- |
| 2558 | "รักคำเดียว" (เบิร์ด ธงไชย ร่วมกับ 25 hours) | 9 | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
ผลงาน > โปรโมชั่นซิงเกิล

| ปี | ชื่อเพลง | อันดับเพลงสูงสุด> IW Chart  | อัลบั้ม |
| --- | --- | --- | --- |
| 2555 | "Lady" | 9 | ไม่มีอัลบั้ม |
| 2558 | "คำตอบที่ใช่" | – | ไม่มีอัลบั้ม |
2558: 
| "เธอเอาใจฉันไป" | — | Mom & Pop Shop |  |
| 2559 | "ยินยอม (นั่งเล่นเวอร์ชัน)" (อัสนี-วสันต์ ต้นฉบับ) | — | ไม่มีอัลบั้ม |
| 2559 | "รักกันไปทุกวัน" | — | ไม่มีอัลบั้ม |
"—" หมายถึงเพลงนั้นไม่ได้อยู่ในอันดับ / IW Chart เริ่มก่อตั้งเมื่อปลายปี พ.ศ. 2553
ผลงาน > เพลงอื่นๆ

| ปี | ชื่อเพลง | ศิลปินอื่น | อัลบั้ม |
| --- | --- | --- | --- |
| 2552 | "ถนนที่ไม่มีเธอ" |  | ไม่มีอัลบั้ม |
| 2552 | "โลกของเธอ" |  | ไม่มีอัลบั้ม |
| 2552 | "ฝืน" (อภิชัย ตระกูลเผด็จไกร ต้นฉบับ) |  | Fatcode 9 |
| 2553 | "ไม่ต่างกัน" | ร่วมกับศิลปิน บีลีฟเรคอร์ดส | ไม่มีอัลบั้ม |
| 2554 | "ตุ๊กตาล้มลุก" |  | ไม่มีอัลบั้ม |
| 2554 | "ฟ้าส่งฉันมา" (ปาล์มมี่ ต้นฉบับ) |  | ไม่มีอัลบั้ม |
| 2555 | "Amazing" |  | ไม่มีอัลบั้ม |
| 2555 | "Have You Here (Happy New Year)" |  | ไม่มีอัลบั้ม |
| 2556 | "Wow!" |  | ไม่มีอัลบั้ม |
| 2556 | "ฟิน" |  | ไม่มีอัลบั้ม |
| 2562 | "ขออภัย" |  | Night In Heaven |
โฆษณา

เครื่องดื่ม กระทิงแดง (2554)
มอเตอร์ไซค์ ฮอนด้า (2554)
ไอศกรีม วอลล์ คอร์เนตโต (2556)
รางวัล

FAT AWARDS ครั้งที่ 10
อัลบั้มยอดเยี่ยม - อัลบั้ม 25 hours
เพลงยอดนิยม - เพลง ทำได้เพียง
ศิลปินยอดนิยม
SEED AWARDS ครั้งที่ 5
รางวัลศิลปินหน้าใหม่ยอดเยี่ยมสุดซี๊ดประจำปี
You2Play Award
ศิลปินที่มีคนคลิ๊กเข้ามาดูมากที่สุด
เพลงที่มีคนคลิ๊กเข้ามาฟังมากที่สุด - เพลง ทำได้เพียง
แฮมเบอร์เกอร์อวอร์ดส ครั้งที่ 7
รางวัลศิลปินหน้าใหม่ยอดเยี่ยม
สยามดารา สตาร์ อวอร์ด 2010
รางวัลนักร้องหน้าใหม่ยอดนิยม
Gmember Awards 2010
ศิลปินกลุ่มที่น่าจับตามองแห่งปี
แหล่งข้อมูลอื่น

ทเวนตีไฟฟ์อาเวอส์ ที่เฟซบุ๊ก
ทเวนตีไฟฟ์อาเวอส์ ที่อินสตาแกรม
| ด ค กจีนี่เรคอร์ดส |
| --- | --- |
ผู้บริหาร:  วิเชียร ฤกษ์ไพศาล 
ศิลปินในปัจจุบัน:  กวาง เอบีนอร์มัล  กะลา  ขมิ้น กิ่งศักดิ์  เคลียร์  โจอี้ ภูวศิษฐ์  เดอะมูสส์  โนมอร์เทียร์  บอดี้สแลม  บอย พีซเมกเกอร์  บิ๊กแอส  ปั้น แบชเชอร์  ปาล์มมี  เปเปอร์ เพลนส์  โปเตโต้  พลพล  พาราด็อกซ์  เรโทรสเปกต์  ลาบานูน  โลโมโซนิก  เยสเซอร์เดส์  สวีตมัลเล็ต  อินสติงต์ 
คอนเสิร์ต:  จีนี่เฟสต์ 16 ปีแห่งความร็อก (2014)  จีนี่เฟสต์ 19 ปี กว่าจะร็อกเท่าวันนี้ (2018) 
ส่วนเกี่ยวข้อง:  จีราฟเรคอร์ดส  ยีนแล็บ  จีเอ็มเอ็ม แกรมมี่ จีเอ็มเอ็ม มิวสิค
ซาคาโมโตะเดส์

| --- | --- |
ซาคาโมโตะเดส์
หน้าปกของมังงะ ซาคาโมโตะ เดส์ เล่ม 1 ในฉบับภาษาไทย
ชื่อภาษาอังกฤษ: Sakamoto Days
แนว: โลดโผน, ตลก
มังงะ
เขียนโดย: ยูโตะ ซูซูกิ
สำนักพิมพ์: ชูเอชะ
สำนักพิมพ์ภาคภาษาไทย: รักพิมพ์
ในเครือ: จัมป์คอมิกส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็ง
ตีพิมพ์ตั้งแต่: 21 พฤศจิกายน พ.ศ. 2563 – ปัจจุบัน
จำนวนเล่ม:  19    16
นวนิยาย
ซาคาโมโตะเดส์: วันสบายๆ ฉบับนักฆ่า
เขียนโดย: เร็นกะ มิซากิ
วาดภาพโดย: ยูโตะ ซูซูกิ
สำนักพิมพ์: ชูเอชะ
ในเครือ: Jump J-Books
กลุ่มเป้าหมาย: ชาย
วางจำหน่าย: 4 สิงหาคม พ.ศ. 2566
อนิเมะโทรทัศน์
กำกับโดย: Masaki Watanabe
เขียนบทโดย: Taku Kishimoto
สตูดิโอ: ทีเอ็มเอสเอ็นเตอร์เทนเมนต์
ถือสิทธิ์โดย: เน็ตฟลิกซ์
ฉาย:  11 มกราคม พ.ศ. 2568  – ปัจจุบัน
ตอน: 10
ซาคาโมโตะเดส์ (Sakamoto Days) เป็นซีรีส์มังงะญี่ปุ่น แต่งเรื่องและวาดภาพโดยยูโตะ ซูซูกิ ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่เดือนพฤศจิกายน พ.ศ. 2563 และรวบรวมตีพิมพ์เป็นหนังสือมังงะรวมเล่ม (ทังโกบง) ถึงเล่มที่ 13 เมื่อเดือน กันยายน พ.ศ. 2566 มังงะมีลิขสิทธิ์ในประเทศไทยโดยสำนักพิมพ์รักพิมพ์
ตอน

| ตอน | ชื่อ | วันที่ฉายครั้งแรก |
| --- | --- | --- |
| 1 | "นักฆ่าในตำนาน"  | 11 มกราคม 2568 (2568-01-11) |
| 2 | "ปะทะแฝดนรก"  | 18 มกราคม 2568 (2568-01-18) |
| 3 | "ขอต้อนรับสู่ชูการ์พาร์ก"  | 25 มกราคม 2568 (2568-01-25) |
| 4 | "คนเดือด"  | 1 กุมภาพันธ์ 2568 (2568-02-01) |
| 5 | "ที่มาของความแข็งแกร่ง"  | 8 กุมภาพันธ์ 2568 (2568-02-08) |
| 6 | "มาชิโมะ เฮย์สุเกะ"  | 15 กุมภาพันธ์ 2568 (2568-02-15) |
| 7 | "เจ้าจูราสสิค"  | 22 กุมภาพันธ์ 2568 (2568-02-22) |
| 8 | "ร้านซาคาโมโตะปะทะห้องแล็บมือสังหาร"  | 1 มีนาคม 2568 (2568-03-01) |
| 9 | "กระโจนขึ้นรถไฟ"  | 8 มีนาคม 2568 (2568-03-08) |
| 10 | "ถล่มโรงอาบน้ำ"  | 15 มีนาคม 2568 (2568-03-15) |
| 11 | TBA | 22 มีนาคม 2568 (2568-03-22) |
แหล่งข้อมูลอื่น

เว็บไซต์ทางกาารที่ โชเน็งจัมป์รายสัปดาห์
ซาคาโมโตะเดส์ ทาง มังงะพลัส
ซาคาโมโตะเดส์  ที่เครือข่ายข่าวอนิเมะ
| ด ค กมังงะในปัจจุบันที่ตีพิมพ์ลงใน โชเน็งจัมป์รายสัปดาห์ |
| --- | --- |
 วันพีซ  ฮันเตอร์ x ฮันเตอร์  ผมกับโรโบโกะ หุ่นเมดพันธุ์ซ่า  ซาคาโมโตะเดส์  นายน้อยจอมโกย ก้าวสู่เส้นทางแห่งวีรบุรุษ  วิทช์วอทช์  กล่องรักวัยใส  อาคาเนะ พลิกตำนานวงการราคุโกะ  รุริดราก้อน  คิลบลู  องเมียวจิแห่งปีศาจนุเอะ  คากุระบาจิ  โชจุน! โชโจ เซ็มไป  เนงาอิ โนะ แอสโตร  ฮิมะ-เทน!  มาดัง โนะ อิจิ  ชิโดะ คุราฟุโตะ โนะ ไซชู ซุยริ 
เว็บไซต์: โชเน็งจัมป์ดอทคอม
รถไฟฟ้ามหานคร สายเฉลิมรัชมงคล

รถไฟฟ้ามหานคร สายเฉลิมรัชมงคล (ท่าพระ-บางซื่อ-หัวลำโพง-หลักสอง-พุทธมณฑล สาย 4) (อังกฤษ: Metropolitan Rapid Transit Chaleom Ratchamongkon Line) หรือ รถไฟฟ้ามหานคร สายสีน้ำเงิน (อังกฤษ: MRT Blue Line) ซึ่งเรียกตามสีที่กำหนดในแผนแม่บทโครงการระบบขนส่งมวลชนทางรางในกรุงเทพมหานครและปริมณฑล ประชาชนนิยมเรียกว่า "รถไฟฟ้าใต้ดิน" เนื่องมาจากช่วงเริ่มแรกให้บริการรถไฟฟ้าเส้นนี้ เส้นทางเป็นระบบใต้ดินแห่งแรกของประเทศไทย ดำเนินการโดย บริษัท ทางด่วนและรถไฟฟ้ากรุงเทพ จำกัด (มหาชน) (BEM) โดยได้รับสัมปทานจาก การรถไฟฟ้าขนส่งมวลชนแห่งประเทศไทย เริ่มก่อสร้างในปี พ.ศ. 2539 และหลังจากที่เกิดความล่าช้าขึ้นหลายครั้ง ในที่สุดได้เปิดให้สาธารณชนทดลองใช้งานในวงจำกัดเมื่อวันที่ 13 เมษายน พ.ศ. 2547 และมีพิธีเปิดอย่างเป็นทางการในวันที่ 3 กรกฎาคม ปีเดียวกัน โดยในระยะแรก เส้นทางช่วง หัวลำโพง-ศูนย์ฯ สิริกิติ์-บางซื่อ จะเป็นเส้นทางยกระดับเกือบทั้งหมดโดยรัฐเป็นผู้ลงทุน แต่ภายหลังใหัเอกชนลงทุนและเปลี่ยนเป็นใต้ดินทั้งหมด โดยรัฐบาลมีมติเมื่อ 12 กันยายน พ.ศ. 2538 ให้ก่อสร้างใต้ดิน รัฐเป็นผู้ลงทุนโยธา ส่วนเอกชนเป็นผู้ดำเนินระบบรถไฟฟ้าและกิจการ
ปัจจุบันมีระยะทางรวม 48 กิโลเมตร เส้นทางเริ่มต้นจากสถานีหลักสอง ผ่านสถานีท่าพระ, สถานีหัวลำโพง สถานีบางซื่อ และวิ่งกลับมาสิ้นสุดที่สถานีท่าพระอีกครั้ง รวม 38 สถานี สามารถเชื่อมต่อกับรถไฟฟ้าบีทีเอสได้ที่สถานีบางหว้า, สถานีสีลม, สถานีสุขุมวิท, สถานีพหลโยธิน และสถานีสวนจตุจักร เชื่อมต่อกับรถไฟฟ้ามหานคร สายฉลองรัชธรรม ที่สถานีเตาปูน เชื่อมต่อกับรถไฟฟ้าเชื่อมท่าอากาศยานสุวรรณภูมิที่สถานีเพชรบุรี และเชื่อมต่อกับรถไฟฟ้าชานเมือง สายสีแดงเข้มและรถไฟฟ้าชานเมือง สายสีแดงอ่อนได้ที่ สถานีบางซื่อ
นาม เฉลิมรัชมงคล เป็นนามพระราชทานจากพระบาทสมเด็จพระมหาภูมิพลอดุลยเดชมหาราช บรมนาถบพิตร ที่พระราชทานให้เป็นชื่ออย่างเป็นทางการของโครงการรถไฟฟ้ามหานคร สายสีน้ำเงินในช่วงแรก คือช่วงหัวลำโพง-บางซื่อ มีความหมายว่า "งานเฉลิมความเป็นมงคลแห่งความเป็นพระราชา" ต่อมาเมื่อวันที่ 17 ธันวาคม พ.ศ. 2562 พระบาทสมเด็จพระวชิรเกล้าเจ้าอยู่หัว ทรงพระกรุณาโปรดเกล้าฯ พระราชทานพระบรมราชานุญาตให้ใช้นาม "เฉลิมรัชมงคล" สำหรับเส้นทางส่วนต่อขยายทั้งสองช่วง ได้แก่ ช่วงหัวลำโพง-หลักสอง และช่วงบางซื่อ-ท่าพระอีกด้วย
รถไฟฟ้ามหานคร สายเฉลิมรัชมงคล มีโครงการก่อสร้างส่วนต่อขยายทั้งเส้นทางใต้ดินและยกระดับ จากปลายทางด้านทิศเหนือที่สถานีเตาปูน ไปยังถนนจรัญสนิทวงศ์ และแยกท่าพระ และจากปลายทางด้านทิศใต้ สถานีหัวลำโพง ไปยังท่าพระและบางแค ซึ่งทั้ง 2 เส้นทางเชื่อมต่อกันที่สถานีท่าพระ ก่อให้เกิดเป็นเส้นทางรถไฟฟ้าวงแหวน โดยโครงการได้มีการเปิดให้บริการอย่างเป็นทางการในช่วงบางซื่อ - เตาปูน เมื่อวันที่ 11 สิงหาคม พ.ศ. 2560 ช่วงหัวลำโพง - หลักสอง เมื่อวันที่ 29 กันยายน พ.ศ. 2562 และช่วงเตาปูน - ท่าพระ เมื่อวันที่ 30 มีนาคม พ.ศ. 2563 และมีพิธีเปิดอย่างเป็นทางการในวันที่ 14 พฤศจิกายน พ.ศ. 2563
ภาพรวม

รถไฟฟ้ามหานคร สายเฉลิมรัชมงคล เป็นระบบรถไฟฟ้าที่มีโครงสร้างทั้งทางยกระดับเหนือพื้นดินและเป็นอุโมงค์ใต้ดินเป็นสายแรกของประเทศไทย ดำเนินการโดย บริษัท ทางด่วนและรถไฟฟ้ากรุงเทพ จำกัด (มหาชน) หรือ บริษัท รถไฟฟ้ากรุงเทพ จำกัด (มหาชน) ในอดิต ซึ่งเป็นบริษัทลูกของ บริษัท ช.การช่าง จำกัด (มหาชน) ที่ได้รับสัมปทานโครงการในการร่วมทุนและดำเนินการเชิงพาณิชย์ หรือ PPP-Net Cost ภายในกรอบระยะเวลา 27 ปี จากการรถไฟฟ้าขนส่งมวลชนแห่งประเทศไทย และได้รับการต่ออายุสัญญาเพิ่มเติมใน พ.ศ. 2560 ออกไปอีก 33 ปี รวมเป็น 60 ปี มีแนวเส้นทางเป็นแนววงกลมภายในพื้นที่เขตกรุงเทพมหานครชั้นใน เริ่มต้นเส้นทางจากบริเวณหน้าห้างเดอะมอลล์บางแค ตามแนวถนนเพชรเกษม วิ่งผ่านแยกท่าพระ แล้วลดระดับลงเป็นเส้นทางใต้ดิน ลอดแม่น้ำเจ้าพระยาเข้าสู่ฝั่งพระนครภายในอาณาบริเวณเกาะรัตนโกสินทร์เข้าสู่พื้นที่ใจกลางกรุงเทพมหานคร ผ่านสถานที่สำคัญหลายแห่ง เช่น สถานีรถไฟกรุงเทพ (หัวลำโพง), จุฬาลงกรณ์มหาวิทยาลัย, สวนลุมพินี, ศูนย์การประชุมแห่งชาติสิริกิติ์, ศูนย์วัฒนธรรมแห่งประเทศไทย, สวนจตุจักร และสถานีกลางกรุงเทพอภิวัฒน์ แนวเส้นทางจะยกระดับกลับเป็นเส้นทางลอยฟ้าข้ามแม่น้ำเจ้าพระยากลับสู่ฝั่งธนบุรี และกลับมาสิ้นสุดเส้นทางทั้งหมดที่แยกท่าพระ รวมระยะทางประมาณ 47.8 กิโลเมตร เป็นเส้นทางที่เน้นการขนส่งผู้โดยสารระหว่างสายด้วยการเดินรถเป็นวงกลมรอบ ๆ กรุงเทพมหานครชั้นใน
ภาพรวม > พื้นที่เส้นทางผ่าน

| 0 | 1 | 2 |
| --- | --- | --- |


| แขวง/ตำบล | เขต/อำเภอ | จังหวัด |


| อ้อมน้อย | กระทุ่มแบน | สมุทรสาคร |
| หนองค้างพลู | หนองแขม | กรุงเทพมหานคร |
| บางแคเหนือ | บางแค | กรุงเทพมหานคร |
| บางหว้า / ปากคลองภาษีเจริญ | ภาษีเจริญ | กรุงเทพมหานคร |
| วัดท่าพระ / วัดอรุณ | บางกอกใหญ่ | กรุงเทพมหานคร |
| พระบรมมหาราชวัง / วังบูรพาภิรมย์ | พระนคร | กรุงเทพมหานคร |
| สัมพันธวงศ์ | สัมพันธวงศ์ | กรุงเทพมหานคร |
| รองเมือง / วังใหม่ / ปทุมวัน / ลุมพินี | ปทุมวัน | กรุงเทพมหานคร |
| สี่พระยา / สีลม | บางรัก | กรุงเทพมหานคร |
| ทุ่งมหาเมฆ | สาทร | กรุงเทพมหานคร |
| คลองเตย | คลองเตย | กรุงเทพมหานคร |
| คลองเตยเหนือ | วัฒนา | กรุงเทพมหานคร |
| มักกะสัน | ราชเทวี | กรุงเทพมหานคร |
| บางกะปิ / ห้วยขวาง / สามเสนนอก | ห้วยขวาง | กรุงเทพมหานคร |
| ดินแดง / รัชดาภิเษก | ดินแดง | กรุงเทพมหานคร |
| จอมพล / จตุจักร | จตุจักร | กรุงเทพมหานคร |
| บางซื่อ | บางซื่อ | กรุงเทพมหานคร |
| บางอ้อ / บางยี่ขัน | บางพลัด | กรุงเทพมหานคร |
| ศิริราช / บางขุนศรี / บ้านช่างหล่อ | บางกอกน้อย | กรุงเทพมหานคร |
แนวเส้นทาง

แนวเส้นทางประกอบไปด้วยเส้นทางยกระดับและเส้นทางใต้ดิน มีจุดเริ่มต้นจากสถานีหลักสอง ที่บริเวณด้านหน้าศูนย์การค้าเดอะมอลล์ ไลฟ์สโตร์ บางแค มุ่งหน้าไปทางทิศตะวันออกตามแนวถนนเพชรเกษม เชื่อมต่อกับรถไฟฟ้าบีทีเอส สายสีลมที่สถานีบางหว้า จากนั้นเข้าสู่ชานชาลาล่างของสถานีท่าพระซึ่งเป็นจุดเชื่อมต่อการเดินทางภายในสายทางเดียวกัน จากนั้นลดระดับลงเป็นรถไฟฟ้าใต้ดิน เข้าสู่สถานีอิสรภาพแล้วลอดใต้แม่น้ำเจ้าพระยาที่ความลึก 38 เมตรจากผิวดิน เข้าสู่สถานีสนามไชย เชื่อมต่อกับรถไฟฟ้ามหานคร สายฉลองรัชธรรมที่สถานีสามยอด จากนั้นมุ่งหน้าไปทางทิศตะวันออกเฉียงใต้ตามแนวถนนเจริญกรุง เข้าสู่ถนนพระรามที่ 4 ที่สถานีหัวลำโพง เชื่อมต่อกับรถไฟฟ้าบีทีเอส สายสีลมอีกครั้งที่สถานีสีลม และมุ่งหน้าต่อจนถึงบริเวณย่านบ่อนไก่ - ตลาดคลองเตย แนวเส้นทางจะเลี้ยวซ้ายมุ่งหน้าไปทางเหนือตามแนวถนนรัชดาภิเษก เชื่อมต่อกับรถไฟฟ้าบีทีเอส สายสุขุมวิท ที่สถานีสุขุมวิท เชื่อมต่อกับรถไฟฟ้าเชื่อมท่าอากาศยานสุวรรณภูมิ และทางรถไฟสายตะวันออกที่สถานีเพชรบุรี เชื่อมต่อกับรถไฟฟ้ามหานคร สายสีส้ม ที่สถานีศูนย์วัฒนธรรมแห่งประเทศไทย มุ่งหน้าไปทางทิศเหนือจนถึงบริเวณสี่แยกรัชดา-ลาดพร้าว เชื่อมต่อกับรถไฟฟ้าสายสีเหลืองที่สถานีลาดพร้าว จากนั้นแนวเส้นทางจะเลี้ยวซ้ายเข้าถนนลาดพร้าว มุ่งหน้าไปทางทิศตะวันตกเฉียงเหนือเข้าถนนพหลโยธิน เชื่อมต่อกับรถไฟฟ้าบีทีเอส สายสุขุมวิท ที่สถานีพหลโยธิน แล้วลอดใต้ถนนวิภาวดีรังสิต เชื่อมต่อกับรถไฟฟ้าบีทีเอส สายสุขุมวิทอีกครั้งที่สถานีหมอชิต เลี้ยวขวาเข้าสู่ศูนย์คมนาคมพหลโยธินตามแนวถนนกำแพงเพชร และยกระดับกลับไปเชื่อมต่อกับรถไฟฟ้ามหานคร สายฉลองรัชธรรมที่สถานีเตาปูน จากนั้นยกระดับข้ามแม่น้ำเจ้าพระยาเข้าสู่พื้นที่ฝั่งธนบุรี แล้วเลี้ยวซ้ายเข้าสู่ถนนจรัญสนิทวงศ์ และมาสิ้นสุดที่ชานชาลาบนของสถานีท่าพระ รวมระยะทาง 47.8 กิโลเมตร
| --- | --- |
th  :
การเชื่อมต่อ > รถไฟฟ้ามหานคร

ผู้โดยสารสามารถเปลี่ยนเส้นทางไปยังเส้นทางอื่น ๆ ในระบบรถไฟฟ้ามหานครได้ที่สถานีดังต่อไปนี้
| รหัสสถานี> จุดเชื่อมต่อระหว่างสถานีที่เปิดให้บริการแล้ว | สถานีรถไฟฟ้ามหานคร> จุดเชื่อมต่อระหว่างสถานีที่เปิดให้บริการแล้ว | สถานีรถไฟฟ้ามหานคร> จุดเชื่อมต่อระหว่างสถานีที่เปิดให้บริการแล้ว | หมายเหตุ> จุดเชื่อมต่อระหว่างสถานีที่เปิดให้บริการแล้ว |
| --- | --- | --- | --- |
| BL10 | เตาปูน | สายสีม่วง: เตาปูน | เชื่อมต่อโดยตรง |
| BL15 | ลาดพร้าว | สายสีเหลือง: ลาดพร้าว | เชื่อมต่อโดยตรงผ่านทางออกที่ 3 ของสายสีเหลือง และระหว่างอาคารจอดรถจากลิฟต์ชั้นร้านค้าของสถานี หรือลิฟต์จากภายในกูร์เมต์ มาร์เก็ต ขึ้นมายังทางเชื่อมสถานีชั้น 4 |
จุดเชื่อมต่อระหว่างสถานีในอนาคต 
| BL04 | บางขุนนนท์ | สายสีส้ม: บางขุนนนท์ | เชื่อมต่อโดยตรง |
| BL19 | ศูนย์วัฒนธรรมแห่งประเทศไทย | สายสีส้ม: ศูนย์วัฒนธรรมแห่งประเทศไทย | เชื่อมต่อโดยตรง |
| BL30 | สามยอด | สายสีม่วง: สามยอด | เชื่อมต่อโดยตรง |
การเชื่อมต่อ > รถไฟฟ้าบีทีเอส

ผู้โดยสารสามารถเปลี่ยนเส้นทางไปยังรถไฟฟ้าบีทีเอส ได้ที่สถานีดังต่อไปนี้
| รหัสสถานี | สถานีรถไฟฟ้ามหานคร | สถานีรถไฟฟ้าบีทีเอส | หมายเหตุ |
| --- | --- | --- | --- |
จุดเชื่อมต่อระหว่างสถานีที่เปิดให้บริการแล้ว 
| BL13 | สวนจตุจักร | สายสุขุมวิท : หมอชิต | เชื่อมต่อโดยตรง |
| BL14 | พหลโยธิน | สายสุขุมวิท : ห้าแยกลาดพร้าว | เชื่อมต่อด้วยสะพานยกระดับจากตัวสถานีระยะทางประมาณ 350 เมตร |
| BL22 | สุขุมวิท | สายสุขุมวิท : อโศก | เชื่อมต่อด้วยอาคารเชื่อม |
| BL26 | สีลม | สายสีลม : ศาลาแดง | เชื่อมต่อด้วยสะพานยกระดับจากตัวสถานีระยะทางประมาณ 150 เมตร |
| BL34 | บางหว้า | สายสีลม : บางหว้า | เชื่อมต่อโดยตรง |
การเชื่อมต่อ > รถไฟฟ้าชานเมืองและรถไฟฟ้าเชื่อมท่าอากาศยาน

ผู้โดยสารสามารถเปลี่ยนเส้นทางไปยังรถไฟฟ้าชานเมืองหรือรถไฟฟ้าเชื่อมท่าอากาศยานได้ที่สถานีดังต่อไปนี้
สถานีหัวลำโพง เชื่อมต่อโดยตรงกับสถานีหัวลำโพง ของรถไฟฟ้าชานเมืองสายสีแดงเข้ม ช่วงบางซื่อ-มหาชัย
สถานีเพชรบุรี เชื่อมต่อกับสถานีมักกะสัน ของรถไฟฟ้าชานเมืองสายสีแดงอ่อน ช่วงบางซื่อ-หัวหมาก และสถานีมักกะสัน ของรถไฟฟ้าเชื่อมท่าอากาศยานสุวรรณภูมิ ผ่านสะพานเชื่อม
สถานีบางซื่อ เชื่อมต่อโดยตรงกับระบบรถไฟฟ้าชานเมืองสายสีแดง ที่ชั้นใต้ดินของสถานีกลางกรุงเทพอภิวัฒน์
สถานีบางขุนนนท์ เชื่อมต่อกับสถานีจรัญสนิทวงศ์ ของรถไฟฟ้าชานเมืองสายสีแดงอ่อน ช่วงตลิ่งชัน-ศิริราช
การเชื่อมต่อ > เส้นทางสายรองนอกระบบรถไฟฟ้ามหานคร

ผู้โดยสารสามารถเปลี่ยนเส้นทางไปยังเส้นทางรถไฟฟ้าสายรองนอกเหนือจากที่กำหนดไว้ในระบบรถไฟฟ้ามหานครได้ที่สถานีดังต่อไปนี้
สถานีศูนย์การประชุมแห่งชาติสิริกิติ์ / สถานีคลองเตย / สถานีลุมพินี / สถานีท่าพระ : รถไฟฟ้าสายสีเทา (โครงการ)
สถานีลุมพินี : รถไฟฟ้าสายสีฟ้า (โครงการ)
การเชื่อมต่อ > เส้นทางการคมนาคมทางน้ำ

ผู้โดยสารสามารถเปลี่ยนเส้นทางไปยังเรือโดยสารต่าง ๆ ได้ที่สถานีดังต่อไปนี้
สถานีสนามไชย เชื่อมต่อกับท่าเรือราชินีของเรือด่วนเจ้าพระยา
สถานีเพชรบุรี เชื่อมต่อกับท่าเรืออโศกของเรือโดยสารคลองแสนแสบ
สถานีบางโพ เชื่อมต่อกับท่าเรือบางโพของเรือด่วนเจ้าพระยา
การเชื่อมต่อ > เส้นทางการคมนาคมทางบก > รถบริการรับส่ง

ในบางสถานีผู้โดยสารสามารถเดินทางจากสถานีไปยังสถานที่ต่าง ๆ ด้วยบริการรถรับส่งจากสถานี ดังต่อไปนี้
หลักสอง – ทวีวัฒนา (รถโดยสารประจำทางไฟฟ้า EV BMA Feeder รวม 6 คัน)
การเชื่อมต่อ > ทางเดินเข้าอาคารข้างเคียง

ในบางสถานี ผู้โดยสารสามารถเดินเข้าสู่อาคารข้างเคียงผ่านทางเชื่อมได้ดังนี้ (ตัวเอน หมายถึงกำลังก่อสร้าง)
สถานีหลักสอง : เอ็มไลฟ์สโตร์ บางแค
สถานีภาษีเจริญ : ซีคอนบางแค
สถานีสามย่าน : จัตุรัสจามจุรี, สามย่านมิตรทาวน์
สถานีสีลม : ดุสิต เซ็นทรัล พาร์ค, โรงพยาบาลจุฬาลงกรณ์ (สะพานเชื่อม), อาคารสีลมเอจ (สะพานเชื่อม)
สถานีลุมพินี : วัน แบงค็อก รีเทล (พาเหรด และเดอะ สตอรีส์)
สถานีศูนย์การประชุมแห่งชาติสิริกิติ์ : ศูนย์การประชุมแห่งชาติสิริกิติ์
สถานีสุขุมวิท : เทอร์มินอล 21 อโศก, เซ็นทรัล เดอะสโตร์ แอท สุขุมวิท และโรงแรมเวสทินแกรนด์ สุขุมวิท กรุงเทพ, โรงแรมเชอราตัน แกรนด์ สุขุมวิท กรุงเทพ, โรงแรมโซลาเรีย นิชิเทสซึ กรุงเทพ, เอ็กซ์เชนจ์ 21 (ผ่านอาคารเชื่อมต่อรถไฟฟ้าบีทีเอส สถานีอโศก)
สถานีเพชรบุรี : สิงห์คอมเพล็กซ์
สถานีพระราม 9 : เซ็นทรัล พระราม 9 และอาคาร จี ทาวเวอร์ แอท เซ็นทรัลแกรนด์
สถานีบางโพ : เกทเวย์ แอท บางซื่อ, โรงพยาบาลบางโพ
รูปแบบของโครงการ

เป็นระบบรถไฟฟ้าขนาดหนัก (heavy rail transit)
ทางวิ่ง ช่วงใต้ดิน 22 สถานี เป็นอุโมงค์คู่วางตามแนวราบ และตามแนวดิ่ง เส้นผ่าศูนย์กลางภายในอุโมงค์ 5.7 เมตร ความลึกของอุโมงค์ 15-30 เมตรจากระดับพื้นดิน ทางเดินฉุกเฉินกว้าง 0.6 เมตร สูง 2.0 เมตร และช่วงลอดข้ามแม่น้ำเจ้าพระยา (สนามไชย-อิสรภาพ) มีความลึก 30 เมตรจากผิวน้ำแม่น้ำเจ้าพระยา และ 7 เมตรจากใต้ท้องน้ำแม่น้ำเจ้าพระยา และช่วงยกระดับ 20 สถานี ยกระดับที่ความสูง 12 เมตรตลอดทั้งโครงการ มีกำแพงกันเสียงและตาข่ายกันสิ่งรบกวนในบางช่วง ยกเว้นช่วงข้ามแม่น้ำเจ้าพระยา (บางโพ-บางอ้อ) และช่วงข้ามทางคู่ขนานลอยฟ้าบรมราชชนนี มีความสูง 24 เมตร และข้ามทางรถไฟฟ้าชานเมืองสายสีแดง (ตลิ่งชัน-ธนบุรี) มีความสูง 17 เมตร และช่วงข้ามทางรถไฟฟ้าบีทีเอส สายสีลม กับช่วงเข้าชานชาลาสถานีท่าพระชั้นบน มีความสูงประมาณ 19 เมตร
ขนาดราง 1.435 เมตร (European standard guage) โดยมีรางที่ 3 ขนานไปกับรางวิ่งสำหรับจ่ายกระแสไฟฟ้าให้กับตัวรถ
ตัวรถเป็นรถปรับอากาศขนาดกว้าง 3.2 เมตร ยาว 20-24 เมตร สูงประมาณ 3.7 เมตร ความจุ 320 คนต่อคัน ต่อพวงได้ 3-6 คันต่อขบวน ใช้ไฟฟ้ากระแสตรง 750 โวลท์ ป้อนระบบขับเคลื่อนรถ สามารถรองรับผู้โดยสารได้ 50,000 คนต่อชั่วโมงต่อทิศทาง
ใช้ระบบอาณัติสัญญาณเดินรถด้วยระบบอัตโนมัติจากศูนย์ควบคุมการเดินรถ และใช้ระบบเก็บค่าโดยสารอัตโนมัติ